Source: http://www.bihon.ro/csm-frigo-conty-s-a-calificat-in-cupa-len/news-20091011-03540637
Timestamp: 2017-09-21 19:35:38+00:00

Document:
CSM Frigo Conty s-a calificat în Cupa LEN - BIHON
CSM Frigo Conty s-a calificat în Cupa LEN
11. octombrie 2009 13:54
Poloiştii orădeni au ocupat locul III la turneul de la Berlin, îndeplinindu-şi obiectivul.
CSM Frigo Conty a avut evoluţii foarte bune în turneul Grupei C din cadrul turului preliminar al Euroligii de polo, unde a înregistrat două victorii şi două înfrângeri. Poloiştii orădeni au câştigat meciurile cu ASD Koper Rokava, scor 15-11, şi cu Rabotnicki Skopje, scor 26-1, şi a pierdut întâlnirile cu Leonessa Brescia, scor 10-12, şi cu Spandau ’04 Berlin, scor 8-11. În urma acestor rezultate, CSM Frigo Conty s-a situat pe locul III în grupă, asigurându-şi astfel prezenţa în turul secund preliminar al Cupei LEN. „Ne-am îndeplinit obiectivul, urmând să ne continuăm campania europeană. Vom juca în Cupa LEN, în turul doi preliminar. Băieţii au jucat foarte bine. Pot să spun că nu se putea mai mult, în condiţiile în care nu am avut niciun fel de şanse în meciurile cu Brescia şi Berlin, în care am fost dezavantajaţi de arbitraje. Jocurile păreau să fi fost făcute încă înainte de disputarea meciurilor, cele două echipe trebuiau să se califice mai departe în Euroligă”, ne-a declarat Dorin Roşca, organizator competiţii în cadrul CSM Oradea.
Elevii antrenorului Cornel Gordan au oferit replici puternice în meciurile cu cele două favorite ale grupei, dar n-au putut înfrânge adversitatea arbitrajului. Oricum, clasarea pe locul III în această puternică grupă constituie o bună performanţă pentru poloiştii orădeni. CS Municipal va solicita Ligii Europene de Nataţie organizarea unui turneu din cadrul turului secund al LEN Trophy, având astfel şanse, la fel ca în sezonul trecut, să joace în bazinul propriu în această fază a competiţiei.
Taguri: calificare, CSM Frigo Conty, turneu
Cursuri gratuite de inițiere în tenis
„Profesionalizarea resurselor umane în sportul olimpic bihorean”
Coleg cu Mutu la licenţa A UEFA
Slovacii aduc „Generaţia de aur” în Bihor
Un orădean la FC UTA
Statistica etapei a IV-a din Liga 4. Primele victorii pentru Viitorul Borş şi Unirea Valea lui Mihai
Bronz pentru Vlad Luncan la CE de judo juniori
Hora a câştigat duelul românilor
Debut fast pentru CSM Oradea

References: CSM 

CSM 
 CSM 
 CSM 
 CSM 
 CSM